Държавен вестник, бр. 87, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  87
(4) Когато в исковата молба или в арбит-
ражното споразумение не е посочен арбитър и/
или резервен арбитър, те се определят от пред-
седателя на Арбитражния съд.
(5) Председателят на Арбитражния съд може
да изготви образци на искови молби и на отго-
вор на иска по дела от компетентността на
Арбитражния съд, които служат за улеснение
на страните.
Отстраняване на недостатъците
на исковата молба
Чл. 6. (1) Когато председателят на Арбитраж-
ния съд установи, че исковата молба не отговаря
на изискванията на чл. 5, ал. 1, т. 1—5, 9 и 10 и
ал. 2 или не са представени преписи от нея съоб-
разно чл. 5, ал. 3, той уведомява ищеца да от-
страни недостатъците в 7-дневен срок от уве-
домлението. До отстраняване на недостатъците
в исковата молба делото се оставя без движение.
(2) Ако недостатъците не бъдат отстранени
в определения по ал. 1 срок, исковата молба се
връща с разпореждане на председателя на Ар-
битражния съд.
Съединяване на дела за съвместно разглеждане
Чл. 7. (1) Председателят на Арбитражния съд
следи служебно за постъпването на искови
молби, с които се оспорва вече оспорено реше-
ние на възложителя.
(2) По-късно постъпилите искови молби се
присъединяват от председателя на Арбитраж-
ния съд за съвместно разглеждане към най-рано
постъпилата искова молба.
(3) Арбитражният съд уведомява всички
ищци за съединяването на исковете им за раз-
глеждане в едно производство.
(4) Когато ищците са повече от един, те по-
сочват общ арбитър и резервен арбитър в 7-
дневен срок от уведомлението на арбитражния
съд по чл. 8, ал. 1, в което са посочени всички
избрани от ищците арбитри. Ако в посочения
срок ищците не изберат общ арбитър, той се
определя от председателя на Арбитражния съд
в 3-дневен срок.
(5) Встъпилите в делото кандидати съглас-
но чл. 120, ал. 3 ЗОП не могат да избират арби-
тър и резервен арбитър.
Отговор на исковата молба
Чл. 8. (1) След изтичането на срока по чл. 120,
ал. 2 ЗОП секретариатът на съда уведомява за
постъпилите искови молби всички посочени в
тях страни, като им изпраща преписи от иско-
вите молби с приложенията им.
(2) При изпращане на документите по ал. 1
секретариатът уведомява посочените в исковата
молба ответници, че те могат в 7-дневен срок от
получаването им да подадат отговор на исковата
молба с приложени към него доказателства.
(3) В срока по ал. 2 всички ответници съоб-
щават името на избрания от тях арбитър и на
резервния арбитър или предоставят на предсе-
дателя на Арбитражния съд да ги определи.
(4) Ако ответниците не посочат арбитър в
срока по ал. 2 или са посочили различни арбит-
ри, арбитърът се определя от председателя на
Арбитражния съд в 3-дневен срок от постъпва-
нето на отговори от всички ответници, съот-
ветно от изтичането на срока за отговор. По
същия начин се процедира и при непосочване
или липса на съгласие за резервен арбитър.
(5) В отговора на исковата молба възложи-
телят задължително посочва наименованията
и адресите на всички кандидати в процедурата
по възлагане на обществената поръчка, както и
дата на узнаване на оспореното решение.
(6) Неподаването на отговор не означава
признание на иска.
Г л а в а  т р е т а
КНИЖА, СЪОБЩЕНИЯ И ВРЪЧВАНЕ
Представяне на документите по делото
Чл. 9. (1) Всички документи се представят в
толкова екземпляра, колкото са страните, и два
екземпляра за Арбитражния съд.
(2) Когато са съставени на чужд език, доку-
ментите по ал. 1 се придружават с превод на
български език.
Изпращане и връчване на документите
Чл. 10. (1) Секретариатът на съда изпраща
на страните всички отнасящи се до тях книжа,
съобщения и призовки на посочените от тях
адреси или на адресите на надлежно упълномо-
щените техни представители.
(2) Исковата молба, отговорът на иска, ар-
битражните решения и определенията се изпра-
щат препоръчано с обратна разписка. Призов-
ките и другите съобщения могат да бъдат изпра-
тени и чрез електронна поща или по телефакс.
(3) Документите по ал. 1 и 2 могат да бъдат
връчени лично на страната или на неин предс-
тавител срещу разписка.
Получаване на книжата, призовките и
съобщенията
Чл. 11. (1) Книжата, съобщенията или при-
зовките се смятат за получени, ако са изпрате-
ни до посочения в документите за участие в
обществената поръчка пощенски адрес с пре-
поръчано писмо, по телефакс, по електронна
поща или с каквото и да е друго средство, което
удостоверява изпращането им.
(2) Алинея 1 не се прилага, когато страна-
та изрично е посочила друг адрес за призова-
ване и получаване на книжа в арбитражното
производство.
(3) Документът по ал. 1 се смята получен и
когато получателят е отказал или не се е явил
в пощенската служба да го получи, ако тя удос-
товери това.
(4) При изпращане по пощата за дата на
получаване се счита датата, на която получате-
лят е получил писмото, съответно е бил пока-
нен да получи документа, и е отказал или не се
е явил да го получи.